Boek: Tienerverhaal uit Crystal-Donna Roberts se penCrystal-Donna Roberts Sammi is 13 en bly saam met haar tannie Valerie, ŉ kunstenaar. Hulle gaan die vakansie by Oumie en Dedda in die Noord-Kaap kuier. Sammi gaan haar vriendinne April en Lerato mis, maar die klein dorpie gaan ŉ goeie change of scene vir haar wees. Dit sal haar gedagtes aflei van Richfire Arts Academy, die kunsteskool waar sy so graag wil inkom. Maar die platteland is vol verrassings en kansvatters. Sal sy vir Dedda en Oumie kan help wanneer die slymerige George sy flikkers kom gooi? Met die tienerverhaal Speurder Sammi: Die blou steen maak die aktrise Crystal-Donna Roberts haar debuut as skrywer. Die boek het pas by NB-Uitgewers verskyn. Roberts is ŉ bekroonde aktrise. Sy is bekend vir haar rolle in die kykNET-sepie Arendsvlei en die internasionaal-bekroonde rolprente The Endless River en Krotoa. Sy het ŉ BA-graad in drama en teaterstudies by die Vrystaatse Universiteit voltooi en woon tans in Kaapstad. Uitgewer: NB-Uitgewers Prys: R140,00* *Prys onderworpe aan verandering Koop die boek by Graffiti Boeke